stanford-oval/wikipedia huggingface dataset:
ภิสา สวนศรี
ผลงาน > ภาพยนตร์

| ปี | เรื่อง | รับบท |
| --- | --- | --- |
| 2554 | เหลือแหล่ | ฟ้าใส |
ผลงาน > ละครโทรทัศน์

| ปี | เรื่อง | รับบท | ช่อง |
| --- | --- | --- | --- |
| 2559 | มนต์รักสองฝั่งคลอง |  | พีพีทีวี |
| 2559 | นางฟ้าเปื้อนฝุ่น | รสริน | ช่อง 7HD |
| 2560 | รักหลงโรง | หยกฟ้า มาลาพร | ช่อง 3 เอชดี |
| 2563 | วาสนารัก | ดุจดาว เทพทอง | ช่อง 3 เอชดี |
ไอโอเอส 8

| --- | --- |

ผู้พัฒนา: แอปเปิล
ตระกูลระบบปฏิบัติการ: iOS 1
รหัสต้นฉบับ: ปิด, ที่มีส่วนประกอบของโอเพนซอร์ส
เผยแพร่สู่กระบวนการผลิต: 17 กันยายน 2014; 10 ปีก่อน (2014-09-17)
รุ่นล่าสุด: iOS 8.4.1 (12H321) / 13 สิงหาคม 2015; 9 ปีก่อน (2015-08-13)
รุ่นทดลองล่าสุด: ทุกเครื่อง: iOS 8 โกลเด้นมาสเตอร์ (12A365) / 24 มีนาคม 2015; 9 ปีก่อน (2015-03-24)
แพลตฟอร์ม: ไอโฟน 4เอส, ไอโฟน 5, ไอโฟน 5ซี, ไอโฟน 5เอส, ไอโฟน 6, ไอโฟน 6พลัส, ไอพอดทัช (รุ่นที่ 5),ไอพอดทัช (รุ่นที่ 6), ไอแพด 2, ไอแพด (รุ่นที่ 3), ไอแพด (รุ่นที่ 4), ไอแพด แอร์, ไอแพด มินิ (รุ่นที่ 1), ไอแพด มินิ (รุ่นที่ 2)
ชนิดเคอร์เนล: ผสม (XNU)
สัญญาอนุญาต: กรรมสิทธิ์ EULA ยกเว้นแบบโอเพนซอร์ส
รุ่นก่อนหน้า: iOS 7
รุ่นถัดไป: iOS 9
เว็บไซต์ทางการ: www.apple.com/th/ios/ios8/
สถานะการสนับสนุน
wides
บทความในชุด
smith
ไอโอเอส 8 (อังกฤษ: iOS 8) คือระบบปฏิบัติการรุ่นที่ 8 ของ ไอโอเอส ออกแบบโดยแอปเปิล ซึ่งเป็นรุ่นต่อจาก ไอโอเอส 7 เปิดตัวครั้งแรกในงานดับเบิลยูดับเบิลยูดีซีเมื่อวันที่ 2 มิถุนายน พ.ศ. 2557 โดยมีแอปพลิเคชันใหม่ชื่อว่าสุขภาพ ซึ่งทำงานที่สอดคล้องกับ HealthKit ซีรี จะรองรับการใช้แฮนด์ฟรีและแยกแยะเพลงด้วยการใช้ชาแซม ข้อความเสียงและวิดีโอจะถูกลบโดยอัตโนมัติเว้นแต่ผู้ใช้งานจะบันทึกไว้เองเพื่อใช้ในอนาคตการแจ้งเตือนตอบโต้จะช่วยตอบสนองการใช้งานของผู้ใช้ได้โดยไม่ต้องออกจากแอปพลิเคชันที่กำลังใช้งานอยู่
ประวัติ

รุ่นเบต้า 1 ได้รับการแนะนำในงานการประชุมนักพัฒนาระดับโลก เมื่อวันที่ 2 มิถุนายน พ.ศ. 2557 และได้รับการปล่อยให้นักพัฒนาได้ทดลองใช้ในวันถัดไป เรียกว่า "การเปลี่ยนแปลงครั้งใหญ่ที่สุดของไอโอเอส ตั้งแต่การเปิดตัวแอพสโตร์" ไอโอเอส 8 นั้นได้นำการปรับปรุงคุณสมบัติใหม่บางอย่างและมีการปรับปรุงส่วนติดต่อกับผู้ใช้งานมากกว่า ไอโอเอส 7
รุ่นโกลเด้นมาสเตอร์ (Golden Master) ของไอโอเอส 8 นั้น ถูกปล่อยให้นักพัฒนาได้ใช้งานในวันที่ 9 กันยายน พ.ศ. 2557 และจะมีการปล่อยการอัปเดตสาธารณะให้กับผู้ใช้งานทุกคนในวันที่ 17 กันยายน พ.ศ. 2557
คุณสมบัติใหม่ > รูปและกล้องถ่ายรูป

ในแอปพลิเคชันรูปนั้นมีการเพิ่มตัวเลือกการแก้ไขรูปให้มากขึ้น การตัดครอปรูปภาพ สามารถหมุนภาพทั้งตามเข็มนาฬิการและทวนเข็มนาฬิกาได้แล้ว นอกจากนี้ ผู้ใช้ยังสามารถตั้งค่าความสว่างและสีที่ต้องการสำหรับรูปถ่ายได้ สามารถตั้งเวลาถ่ายรูปได้ โดยสามารถตั้งได้ที่ 3 วินาที หรือ 10 วินาที
คุณสมบัติใหม่ > ศูนย์การแจ้งเตือน

ศูนย์การพัฒนามีการพัฒนาที่ดีขึ้นมากเมื่อเทียบกับ ไอโอเอส 7 และ 7.1. ขณะนี้ผู้ใช้สามารถเพิ่มและลบเครื่องมือในศูนย์การแจ้งเตือนด้วยปุ่ม "แก้ไข" ตั้งแต่ ไอโอเอส 8 เบต้า 3 เป็นต้นไป มีการใช้ปุ่ม "เคลียร์" เพื่อลบการแจ้งเตือนทั้งหมดได้มากขึ้น
คุณสมบัติใหม่ > ข้อความ

ในแอปพลิเคชันข้อความ ผู้ใช้สามารถส่งข้อความเสียงและวิดีโอได้โดยกดปุ่มบันทึก ในการสนทนากลุ่ม ผู้ใช้สามารถเพิ่มหรือลบใครบางคนออกได้, ชื่อหัวข้อ, หรือแชร์พิกัดที่อยู่ให้กับทุกคนได้, สามารถดูสิ่งที่แนบมาทั้งหมดได้, และเปิด "Do Not Disturb" เพื่อที่จะไม่รับการแจ้งเตือนจากกลุ่มที่เจาะจงนั้นได้ ผู้ใช้ยังสามารถตั้งค่าให้ข้อความลบโดยอัตโนมัติหลังจากผ่านไป 30 วัน หรือ 1 ปีได้
คุณสมบัติใหม่ > การออกแบบ

ไอโอเอส 8 มีการออกแบบที่คล้ายคลึงกับ ไอโอเอส 7 อย่างไรก็ตาม มีการเปลี่ยนแปลงและเพิ่มการโปร่งแสงและเอฟเฟคอื่น ๆ เพิ่มเติม ในหน้าจอมัลติทาสกิ้ง สามารถแสดงรายชื่อของคนที่ติดต่อด้วยล่าสุดและอยู่ในรายการที่ชอบได้
คุณสมบัติใหม่ > คีย์บอร์ด

ไอโอเอส 8 มีการเพิ่มคุณลักษณะการคาดการการพิมพ์ที่เรียกว่า QuickType มันจะแสดงคำให้เลือกอยู่เหนือคีย์บอร์ด โดยสามารถปิดได้ในการตั้งค่า นอกจากนี้ ไอโอเอส 8 ยังสามารถเพิ่มการใช้งานคีย์บอร์ดของบุคคลที่ 3 ได้ นักพัฒนาหลายคนกล่าวว่าพวกเขาจะพอร์ตคีย์บอร์ดของพวกเขาไปลงใน ไอโอเอส รวมทั้ง Minuum, Swype, SwiftKey, Fleksy และ Adaptxt
คุณสมบัติใหม่ > การแชร์กันในครอบครัว

ผู้ใช้สามารถเพิ่ม 6 คนอื่นจากสมาชิกในครอบครัวได้ โดยสมาชิกในครอบครัวสามารถแชร์การซื้อแอพส์, เพลง และหนังสือได้ หากใช้บัตรเครดิตเดียวกัน ไอโอเอส 8 ยังสามารถอัพรูปภาพไปยังทุกคนในครอบครัวได้ บางครั้งปฏิทินอาจได้รับการซิงค์ระหว่างสมาชิกทุกคนได้ เด็กๆสามารถส่งคำร้องขอการดาวน์โหลดแอปพลิเคชัน, เพลง, ภาพยนตร์ และทั้งหมดไปยังผู้ปกครองเพื่อยอมรับการดาวน์โหลดก่อนได้
คุณสมบัติใหม่ > iCloud Drive

iCloud Drive คือบริการไฟล์โฮสติ้งของแอปเปิล สำหรับอุปกรณ์ที่ทำงานบนระบบปฏิบัติการ ไอโอเอส 8 หรือ OS X Yosemite คุณสมบัตินี้ทำให้ผู้ใช้สามารถที่จะบันทึกรูปภาพ, วิดีโอ, งานเอกสาร (คีย์โน้ต, เพจส์, และนัมเบอร์ส์), และเพลง และข้อมูลแอปพลิเคชันอื่น ๆ สู่ iCloud ผู้ใช้สามารถเริ่มการทำงานเหล่านั้นไปยังอุปกรณ์อื่นๆได้ โดยค่าเริ่มต้น ผู้ใช้จะได้รับพื้นที่เก็บข้อมูล 5 จิกะไบต์ฟรี
คุณสมบัติใหม่ > HealthKit

HealthKit คือบริการที่ช่วยให้นักพัฒนาทำให้ซอฟต์แวร์พัฒนาแอปพลิเคชันสุขภาพใหม่ๆได้ แอปพลิเคชันนี้จะช่วยติดตามการก้าวเดินของผู้ใช้, ออกซิเจน, ระดับการนอนหลับ, และข้อมูลสุขภาพอื่น ๆ นอกจากนี้ผู้ใช้ยังสามารถเพิ่มประวัติทางการแพทย์ของตนเองลงไปเพื่อให้แอปพลิเคชันสามารถช่วยเหลือพวกเขาได้ดีขึ้น
คุณสมบัติใหม่ > สปอต์ไลท์

ในไอโอเอส 8 สปอต์ไลท์จะรวมกับการบริการการค้นหาเว็บไซต์เพื่อให้ผู้ใช้สามารถค้นหาโดยการใช้วิกิพีเดีย, Bing, หรือกูเกิ้ล บริการอื่น ๆ ได้แก่ ข่าวสาร, สถานที่ใกล้เคียง, เว็บที่เสนอแนะ, ภาพยนตร์ที่ฉายอยู่, และเนื้อหาที่ไม่ได้อยู่บนอุปกรณ์จากไอจูนส์สโตร์ นอกจากนี้การค้นหาความสนใจที่เพิ่มอยู่ในเบราว์เซอร์ซาฟารี ซึ่งคุณสามารถคนหาสิ่งที่คุณต้องการตามที่คุณต้องการได้จากบริการสปอต์ไลท์
คุณสมบัติใหม่ > โทรศัพท์ Wi-Fi

ไอโอเอส 8 แอปเปิลจะใช้การโทรแบบบูรณาการกับ Wi-Fi ซึ่งบริการนี้จะช่วยให้การใช้โทรศัพท์มือถือผ่าน Wi-Fi
คุณสมบัติใหม่ > ซีรี

ตอนนี้ซีรีสามารถสื่อสารได้ถูกต้องมากขึ้นรวมถึงได้นับการสนับสนุนจากชาแซม กดปุ่มโฮมเพื่อเปิดการใช้งานซีรี และพูดว่า "What's playing?" จะมีการบอกชื่อของเพลงที่กำลังเล่นอยู่ หรือพูดคำว่า "Hey, Siri" 
เมื่อใดก็ตามที่มีการเชื่อมต่ออุปกรณ์เข้ากับแหล่งกำเนิดไฟฟ้า จะทำให้ซีรีเปิดขึ้นมาโดยอัตโนมัติ มีความเป็นไปได้ที่จะมีการซื้อคอนเทนต์ผ่านซีรี และตอนนี้ซีรีได้รองรับ 22 ภาษาใหม่
คุณสมบัติใหม่ > อียู อินเทอร์เน็ต

ตั้งแต่เบต้า 4 แอปเปิลได้เพิ่ม อียู อินเทอร์เน็ต ในเซลลูล่าร์เพื่อเปิดโรมมิ่งในสหภาพยุโรปเท่านั้น
รายการอ้างอิง

↑  http://www.macthai.com/2015/06/28/ios-8-4-ready-for-download-tuesday/
↑  http://www.apple.com/th/ios/ios8/
↑  Smith, Dave (May 7, 2014). "Apple iOS 8 Preview: Everything We're Expecting – ReadWrite". สืบค้นเมื่อ May 11, 2014.
↑  Kahn, Jordan (June 2, 2014). "Apple officially introduces iOS 8 "Healthkit" platform & "Health" app". 9to5Mac.
↑  Keller, Joseph (June 2, 2014). "Siri features hands-free activation, Shazam integration in iOS 8".
↑  Padhiyar, Jignesh. "Prevent Audio/Video Messages from Getting Auto-Deleted in iOS 8". iGeeks Blog. คลังข้อมูลเก่าเก็บจากแหล่งเดิมเมื่อ 2014-09-08. สืบค้นเมื่อ September 8, 2014.
↑  Constine, Josh (June 2, 2014). "iOS 8's Interactive Notifications Let You Respond To Push Or Texts Without Switching Apps". TechCrunch. สืบค้นเมื่อ September 15, 2014.
↑  "Apple releases iOS 8 GM ahead of Sep. 17 public release". 9to5Mac. September 9, 2014.
↑  "Apple Announces iOS 8 Available September 17" (Press release). Apple Inc. September 9, 2014.
↑  Rossignol, Joe (June 2, 2014). "iOS 8 improves messaging on iMessage". iDownloadBlog. สืบค้นเมื่อ June 5, 2014.
↑  "Apple Keyboards". For the first time, iOS 8 opens up the keyboard to developers
↑  "Minuum Blog". คลังข้อมูลเก่าเก็บจากแหล่งเดิมเมื่อ 2014-10-06. สืบค้นเมื่อ 2014-09-15.
↑  "Swiftkey, Swype, and Flesky making iOS 8 Keyboards".
↑  "KeyPoint Technologies Adaptxt to make entry on iOS as Apple opens up for 3rd party keyboards". คลังข้อมูลเก่าเก็บจากแหล่งเดิมเมื่อ 2016-03-03. สืบค้นเมื่อ 2014-09-15.
↑  "Apple - iOS 8 - Family Sharing". Apple Inc. June 2, 2014. สืบค้นเมื่อ June 15, 2014.
↑  "Apple - iOS 8 - iCloud Drive". Apple Inc. June 2, 2014. สืบค้นเมื่อ June 15, 2014.
↑  "Apple - iOS 8 - Health". Apple Inc. June 2, 2014. สืบค้นเมื่อ June 16, 2014.
↑  Esposito, Dom (June 2, 2014). "Hands-on with Spotlight Suggestions in iOS 8 (Video)". 9to5Mac.
↑  Smith, Chris (June 3, 2014). "Here's one major new Yosemite and iOS 8 feature that got overlooked". Boy Genius Report.
↑  "Spotlight. Brighter than ever". Apple Inc.
↑  "iOS 8 is Coming on September 17 with Remarkable Features". Tazz Danbury. คลังข้อมูลเก่าเก็บจากแหล่งเดิมเมื่อ 2014-09-12. สืบค้นเมื่อ 2014-09-15.
↑  "Europeans get new roaming options in iOS 8 beta 4". 2014-07-22. สืบค้นเมื่อ 2014-07-28.
www.apple.com company
มนูญกฤต รูปขจร

| พลตรีมนูญกฤต รูปขจรม> ป.ช., ม.ว.ม. |
| --- | --- |

ประธานวุฒิสภา
ดำรงตำแหน่ง 13 มีนาคม พ.ศ. 2544 – 5 มีนาคม พ.ศ. 2547   (2 ปี 357 วัน)
ก่อนหน้า: สนิท วรปัญญา
ถัดไป: สุชน ชาลีเครือ
 
ข้อมูลส่วนบุคคล
เกิด: มนูญ รูปขจร 15 ธันวาคม พ.ศ. 2478 (89 ปี) อำเภอท่าเรือ จังหวัดพระนครศรีอยุธยา ประเทศสยาม
พรรคการเมือง: ประชาธิปัตย์ (2550–ปัจจุบัน)
คู่สมรส: ฤทัย รูปขจร

พลตรี มนูญกฤต รูปขจร (เกิด
15 ธันวาคม พ.ศ. 2478)  อดีตประธานวุฒิสภาและอดีต สมาชิกสภาผู้แทนราษฎร แบบสัดส่วนพรรคประชาธิปัตย์ มีส่วนเกี่ยวข้องกับความพยายามก่อรัฐประหารรัฐบาลพลเอกเปรม ติณสูลานนท์ ถึง 2 ครั้ง
ประวัติ

มนูญกฤต เดิมมีชื่อว่า "มนูญ" เกิดเมื่อวันที่ 15 ธันวาคม พ.ศ. 2478 ที่อำเภอท่าเรือ จังหวัดพระนครศรีอยุธยา เป็นบุตรของ ร้อยเอก มงคล กับนางส้มเกลี้ยง รูปขจร ซึ่งบิดาเป็นนายทหารเสนารักษ์ ประจำกองพันที่ 1 กรมทหารม้าที่ 1 ต่อมาย้ายไปประจำกองพันทหารปืนใหญ่โคกกระเทียม จังหวัดลพบุรี เมื่อสิ้นสงครามโลกครั้งที่ 2 บิดาได้ลาออกจากราชการไปประกอบอาชีพค้าขายที่บ้านเกิด ในวัยเด็กต้องย้ายโรงเรียนตามการย้ายทางราชการของบิดาเสมอ
การศึกษา

มนูญเข้ารับการศึกษาในระดับประถมศึกษาตอนต้นที่โรงเรียนประชาบาล และระดับมัธยมศึกษาที่โรงเรียนโยธินบูรณะ, โรงเรียนท่าเรือนิตยานุกูล และโรงเรียนไพศาลศิลป์ ตามลำดับ จนถึงปีพ.ศ. 2496 เข้าศึกษาต่อที่โรงเรียนเตรียมนายร้อย และโรงเรียนนายร้อยพระจุลจอมเกล้า ในหลักสูตรวิทยาศาสตรบัณฑิต
ได้เข้าศึกษาหลักสูตรผู้บังคับกองร้อย ศูนย์การทหารม้าที่จังหวัดสระบุรี สอบได้เป็นที่ 1 และได้ทุนไปเรียนต่อที่ค่ายนอกซ์ สหรัฐอเมริกา จึงได้รู้จักกับ พล.ต. สนั่น ขจรประศาสน์ ได้เข้าศึกษาที่โรงเรียนเสนาธิการทหารบก และจบปริญญาโท หลักสูตรศิลปศาสตรมหาบัณฑิต สาขาพัฒนาสังคม มหาวิทยาลัยเกษตรศาสตร์
การรับราชการ > ราชการทหาร

รับราชการครั้งแรกที่หน่วยทหารม้าในจังหวัดสระบุรี จากนั้นเข้าศึกษาต่อเมื่อศึกษาจบหลักสูตรได้รับการแต่งตั้งเป็นผู้บังคับหมวดลาดตระเวน กองพันทหารม้าที่ 8 ในจังหวัดนครราชสีมา ประจำอยู่ที่หน่วยนี้เป็นเวลา 4 ปี ก็ได้เข้าศึกษาต่อศูนย์การทหารม้าและค่ายนอกซ์ เมื่อจบการศึกษากลับมาก็ได้ประจำอยู่ที่กองพันทหารม้าที่ 4 และในปีพ.ศ. 2510 ได้เข้าศึกษาที่โรงเรียนเสนาธิการทหารบก เมื่อศึกษาจบแล้วได้รับการคัดเลือกไปราชการสงครามที่เวียดนามใต้ในหน่วยกองพันทหารม้ายานเกราะ กองพลทหารอาสาสมัคร หลังจากนั้นก็เดินทางกลับไทย ภายหลังราชการสงครามในเวียดนามใต้เป็นเวลา 1 ปี ก็ได้รับการเลื่อนยศเป็น"พันตรี"ตำแหน่งรองผู้บังคับกองพันทหารม้าที่ 4
การรับราชการ > ราชการการเมือง

หลังการรัฐประหาร 6 ตุลาคม พ.ศ. 2519 พล.ต. มนูญกฤตได้รับแต่งตั้งให้ดำรงตำแหน่งสมาชิกสภาปฏิรูปแผ่นดิน และเป็นสมาชิกสภานิติบัญญัติแห่งชาติ ในปีพ.ศ. 2520 แต่ในเหตุการณ์กบฏ 26 มีนาคม พ.ศ. 2520 ที่นำโดย พล.อ. ฉลาด หิรัญสิริ พล.ต. มนูญ ซึ่งในขณะนั้นเป็นผู้บังคับบัญชาการกองพันทหารม้าที่ 4 รักษาพระองค์ ได้นำรถถังออกมาต่อต้านการรัฐประหาร ปรากฏว่าฝ่าย พล.อ. ฉลาด เป็นฝ่ายพ่ายแพ้และกลายเป็นกบฏ
ต่อมาในรัฐบาล พล.อ. เปรม ติณสูลานนท์ พล.ต. มนูญกฤต เป็นผู้มีส่วนสำคัญในการกระทำรัฐประหารถึง 2 ครั้ง แต่ไม่สำเร็จ คือ กบฏเมษาฮาวาย ระหว่างวันที่ 1-3 เมษายน พ.ศ. 2524 ทำให้ต้องหลบหนีออกนอกประเทศ และถูกถอดยศทางทหาร ซึ่งในขณะนั้นมียศพันเอก และอีกครั้งเมื่อวันที่ 9 กันยายน พ.ศ. 2528 หรือ กบฏ 9 กันยา ได้ร่วมมือกับ พล.อ.อ. มนัส รูปขจร น้องชายของตนซึ่งขณะนั้นมียศนาวาอากาศโท และดำรงตำแหน่งผู้บัญชาการอากาศโยธิน นำกองกำลังและรถถังออกปฏิบัติการ แต่ไม่สำเร็จ ทำให้ต้องหลบหนีอีกครั้ง
ก่อนจะกลับมาสู้คดีในปี พ.ศ. 2531 ซึ่งรวมถึงคดีวันลอบสังหารด้วย พร้อมกับได้เปลี่ยนชิ่อมาเป็น มนูญกฤต เช่นในปัจจุบัน ต่อมาได้รับพระราชทานอภัยโทษ จึงได้คืนยศทางทหาร และคดีวันลอบสังหารศาลได้สั่งยกฟ้อง ด้วยความช่วยเหลือของ พล.ต.สนั่น ขจรประศาสน์ ซึ่งหันมาเล่นการเมืองแล้วในขณะนั้น
จนกระทั่งในวันที่ 4 มีนาคม ปี พ.ศ. 2543 ได้ลงเลือกตั้งเป็นวุฒิสมาชิกจังหวัดสระบุรี ได้รับเลือกตั้ง และได้รับเลือกให้เป็นประธานวุฒิสภา
ในการขับไล่ พ.ต.ท. ทักษิณ ชินวัตร ให้ลาออกจากตำแหน่งนายกรัฐมนตรีของทางกลุ่มคนเสื้อเหลือง ในต้นปี พ.ศ. 2549 พล.ต. มนูญกฤต ในฐานะอดีตประธานวุฒิสภาได้ขึ้นเวทีในรายการ "รู้ทันประเทศไทย" ของ ดร.เจิมศักดิ์ ปิ่นทอง แฉถึงพฤติกรรมของ พ.ต.ท. ทักษิณ ที่มีต่อสมาชิกวุฒิสภาในระหว่างดำรงตำแหน่งนายกรัฐมนตรีด้วย ก่อนที่จะลงสมัครเป็นสมาชิกสภาผู้แทนราษฎรระบบสัดส่วนเขตที่ 7 ของพรรคประชาธิปัตย์ ในการเลือกตั้ง 23 ธันวาคม พ.ศ. 2550 ได้รับเลือกตั้งเข้ามา แต่ได้ลาออกในวันที่ 24 พฤศจิกายน พ.ศ. 2551 ซึ่งตรงกับวันที่กลุ่มคนเสื้อเหลือง ได้บุกยึดสนามบินดอนเมือง และสนามบินสุวรรณภูมิ ในการชุมนุมยืดเยื้อ 193 วัน ซึ่ง พล.ต. มนูญกฤต ได้ให้เหตุผลในการลาออกครั้งนั้นว่าเพราะสุขภาพไม่ดี
ในเดือนมีนาคม พ.ศ. 2552 ร.ต.อ. เฉลิม อยู่บำรุง ประธาน ส.ส.พรรคเพื่อไทย ซึ่งทำหน้าที่ฝ่ายค้าน ได้ออกมาเปิดเผยว่า พล.ต. มนูญกฤต เป็นผู้ให้ข้อมูลตนเกี่ยวกับประเด็นเงินบริจาค 258 ล้านบาท ที่บริษัททีพีไอ บริจาคให้แก่พรรคประชาธิปัตย์ด้วยวิธีการที่มิชอบ ซึ่งอาจนำไปสู่การยุบพรรคและทางฝ่ายค้านก็ได้นำข้อมูลนี้เป็นหัวข้อในการอภิปรายไม่ไว้วางใจรัฐบาลด้วย
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2545 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2516 –  เหรียญชัยสมรภูมิ การรบ ณ สาธารณรัฐเวียดนาม (ช.ส.) (ประดับเปลวระเบิด)
พ.ศ. 2517 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2518 –  เหรียญราชการชายแดน (ช.ด.)
พ.ศ. 2517 –  เหรียญจักรมาลา (ร.จ.ม.)
เครื่องราชอิสริยาภรณ์ > ต่างประเทศ

เวียดนามใต้ :
พ.ศ. 2512 –  แกลแลนทรี่ครอส ประดับใบปาร์ม
พ.ศ. 2512 –  เหรียญเกียรติยศกองทัพเวียดนาม ชั้นที่ 1
พ.ศ. 2512 –  เหรียญรณรงค์เวียดนาม
สหรัฐ :
พ.ศ. 2512 –  เมอริโทเรียส ยูนิท คอมมันเดเชิน (ทหารบก)
ดูเพิ่ม

กบฏเมษาฮาวาย
กบฏ 9 กันยา
จปร.7
แหล่งข้อมูลอื่น

กับแกล้มการเมือง:'มนูญกฤต รูปขจร' จากเว็บไซต์เดลินิวส์
| ด ค กประธานและรองประธานวุฒิสภาไทย |
| --- | --- | --- |
| ประธาน |  วิลาศ โอสถานนท์  พระยาศรยุทธเสนี(1-2)  เจ้าพระยาศรีธรรมาธิเบศ (จิตร ณ สงขลา)(1-4)  นายวรการบัญชา(1-2)  จิตติ ติงศภัทิย์  หะริน หงสกุล  จารุบุตร เรืองสุวรรณ  อุกฤษ มงคลนาวิน(1-3)  วรรณ ชันซื่อ  อุกฤษ มงคลนาวิน(4)  มีชัย ฤชุพันธุ์(1-2)  สนิท วรปัญญา  มนูญกฤต รูปขจร  สุชน ชาลีเครือ  ประสพสุข บุญเดช  ธีรเดช มีเพียร  นิคม ไวยรัชพานิช  พรเพชร วิชิตชลชัย  มงคล สุระสัจจะ  |  |
| รองประธานคนที่ 1 |  ไต๋ ปาณิกบุตร(1-2)  พระยาอภิบาลราชไมตรี (ต่อม บุนนาค)  พระยาโกมารกุลมนตรี  พระยาอัชราชทรงศิริ(1-2)  พระดุลยพากย์สุวมัณฑ์(1-2)  เล็ก จุณณานนท์  กมล เดชะตุงคะ(1-2)  อุกฤษ มงคลนาวิน  สม ขัตพันธุ์(1-2)  ปลั่ง มีจุล  พิศิษฐ์ เหมะบุตร  อาษา เมฆสวรรค์(1-3)  เฉลิม พรหมเลิศ  พิเชฐ พัฒนโชติ  สุชน ชาลีเครือ  นิพนธ์ วิสิษฐยุทธศาสตร์  นิคม ไวยรัชพานิช  สุรชัย เลี้ยงบุญเลิศชัย  สิงห์ศึก สิงห์ไพร  เกรียงไกร ศรีรักษ์  |  |
| รองประธานคนที่ 2 |  พระยาสีหราชเดโชไชย (สวาสดิ์ บุนนาค)(1-2)  ครวญ สุทธานินทร์(1-2)  สนอง ตู้จินดา  ศิริ อติโพธิ(1-3)  พิศิษฐ์ เหมะบุตร  บุญชนะ อัตถากร  วิชิต บุณยะวัฒน์  ประพันธ์ ธูปะเตมีย์  บุญทัน ดอกไธสง  สหัส พินทุเสนีย์(1-2)  ทัศนา บุญทอง  พรทิพย์ โล่ห์วีระ จันทร์รัตนปรีดา  อนันต์ อริยะชัยพาณิชย์  พีระศักดิ์ พอจิต  ศุภชัย สมเจริญ  บุญส่ง น้อยโสภณ  |  |
(ในวงเล็บ) หมายถึง สมัยดำรงตำแหน่งของบุคคลนั้น (กรณีมากกว่า 1 สมัย)
โรงพยาบาลหาดใหญ่

| โรงพยาบาลหาดใหญ่   Hatyai Hospital |
| --- | --- |
กระทรวงสาธารณสุข เขตสุขภาพที่ 12

ภูมิศาสตร์
ที่ตั้ง: 182 ถนนรัถการ อำเภอหาดใหญ่, จังหวัดสงขลา, ประเทศไทย
พิกัด: 7°01′00″N 100°28′05″E﻿ / ﻿7.01667°N 100.46806°E﻿ / 7.01667; 100.46806
หน่วยงาน
ประเภท: ภูมิภาค
สังกัด: คณะแพทยศาสตร์ มหาวิทยาลัยสงขลานครินทร์
บริการสุขภาพ
มาตรฐาน: มาตรฐานโรงพยาบาลและบริการสุขภาพ (สถาบันพัฒนาและรับรองคุณภาพโรงพยาบาล ประเทศไทย)
แผนกฉุกเฉิน: มี
จำนวนเตียง: 640 เตียง
ประวัติ
เปิดให้บริการ: พ.ศ. 2500
ลิงก์
เว็บไซต์: http://www.hatyaihospital.go.th/
โรงพยาบาลหาดใหญ่ เป็นโรงพยาบาลในเทศบาลนครหาดใหญ่ อำเภอหาดใหญ่ จังหวัดสงขลา ประเทศไทย โดยได้รับการจัดเป็นโรงพยาบาลระดับภูมิภาคสังกัดกระทรวงสาธารณสุข และเป็นหนึ่งในสองโรงพยาบาลหลักที่กระทรวงสาธารณสุขดำเนินการในจังหวัดสงขลา (อีกแห่งหนึ่งคือโรงพยาบาลสงขลา) โดยทำหน้าที่เป็นศูนย์ส่งต่อผู้ป่วยในโรงพยาบาลชุมชนที่อยู่ใกล้เคียงซึ่งส่วนใหญ่อยู่ในสงขลา แต่ยังอยู่ในบางส่วนของจังหวัดปัตตานีและจังหวัดสตูล ซึ่งในนามมีความจุ 640 เตียง แต่เช่นเดียวกับโรงพยาบาลในภูมิภาคส่วนใหญ่มักประสบปัญหาความแออัดยัดเยียด และเกินความจุเกือบตลอดเวลา
โรงพยาบาลนี้ได้รับการก่อตั้งขึ้นใน พ.ศ. 2500 และค่อย ๆ ขยายตัวตั้งแต่นั้นเป็นต้นมา โดยปัจจุบันยังทำหน้าที่เป็นโรงพยาบาลเพื่อการเรียนการสอนให้แก่คณะแพทยศาสตร์ มหาวิทยาลัยสงขลานครินทร์ ภายใต้โครงการผลิตแพทย์เพิ่มเพื่อชาวชนบท (CPIRD) และได้รับการรับรองสำหรับการฝึกอบรมแพทย์ประจำบ้านด้านอายุรศาสตร์, สูตินรีเวชวิทยา, ศัลยศาสตร์ออร์โทพีดิกส์, กุมารเวชศาสตร์ และศัลยกรรม
ศูนย์แพทยศาสตรศึกษาชั้นคลินิก

ศูนย์แพทยศาสตรศึกษาชั้นคลินิก โรงพยาบาลหาดใหญ่ เป็นศูนย์แพทยศาสตรศึกษาชั้นคลินิก สังกัดโรงพยาบาลหาดใหญ่ กระทรวงสาธารณสุข เป็นสถาบันร่วมผลิตแพทย์กับคณะแพทยศาสตร์ มหาวิทยาลัยสงขลานครินทร์ โดยก่อตั้งเมื่อปี พุทธศักราช 2549 ในเขตภาคใต้ ณ อำเภอหาดใหญ่ จังหวัดสงขลา
ศูนย์แพทยศาสตรศึกษาชั้นคลินิก > ประวัติ

โรงพยาบาลหาดใหญ่เป็นโรงพยาบาลศูนย์ในสังกัดสำนักงานปลัดกระทรวงสาธารณสุข เดิมโรงพยาบาลหาดใหญ่เป็นสถาบันสมทบของคณะแพทยศาสตร์ มหาวิทยาลัยสงขลานครินทร์ ตั้งแต่คณะแพทยศาสตร์เปิดสอนนักศึกษาแพทย์รุ่นที่ 1 พ.ศ. 2515 จนถึงปัจจุบัน ดังนั้น เมื่อเกิดปัญหาการขาดแคลนแพทย์จากภาวะการเจริญเติบโตทางเศรษฐกิจ ทำให้แพทย์ลาออกไปอยู่โรงพยาบาลเอกชนเป็นจำนวนมาก กระทรวงสาธารณสุขและทบวงมหาวิทยาลัย ในสมัย ดร.อาทิตย์ อุไรรัตน์ เป็นรัฐมนตรีว่าการกระทรวงสาธารณสุข และ นพ.กระแส ชนะวงศ์ เป็นรัฐมนตรีว่าการทบวงมหาวิทยาลัย จึงได้มีการตกลงร่วมมือกันผลิตแพทย์เพิ่มเพื่อชาวชนบท คณะรัฐมนตรีได้อนุมัติโครงการนี้ เมื่อวันที่ 7 มิถุนายน 2537 เป็นระยะเวลา 10 ปี (พ.ศ. 2538 – 2547) ต่อมา คณะรัฐมนตรีได้มีมติเพิ่มเติม เมื่อวันที่ 3 สิงหาคม 2544 เลื่อนระยะเวลาสิ้นสุดโครงการออกไปอีก 2 ปี 
ในปี พ.ศ. 2549 โรงพยาบาลหาดใหญ่ได้รับเลือกเป็น 1 ใน 12 โรงพยาบาลศูนย์ให้จัดสอนนักศึกษาแพทย์ชั้นคลินิกโดยร่วมมือคณะแพทยศาสตร์ มหาวิทยาลัยสงขลานครินทร์ผลิตแพทย์เพิ่มเพื่อชาวชนบทในภาคใต้ร่วมกัน
ศูนย์แพทยศาสตรศึกษาชั้นคลินิก > หลักสูตรการศึกษา

ปัจจุบัน ศูนย์แพทยศาสตรศึกษาชั้นคลินิก  โรงพยาบาลหาดใหญ่ จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของคณะแพทยศาสตร์ มหาวิทยาลัยสงขลานครินทร์  ใน 1 หลักสูตร คือ
| ปริญญาตรี | สถาบันอุดมศึกษา |
| --- | --- |
 หลักสูตรแพทยศาสตรบัณฑิต:  มหาวิทยาลัยสงขลานครินทร์
ศูนย์แพทยศาสตรศึกษาชั้นคลินิก > ระยะเวลาในการศึกษา

ใช้ระยะเวลาในการศึกษาตลอดหลักสูตรรวม 6 ปี ดังนี้
| ระดับชั้น | สถานที่ศึกษา |  |
| --- | --- | --- |
|  ระดับชั้นเตรียมแพทยศาสตร์และชั้นปรีคลินิก (ชั้นปี 1 - 3)  ระดับชั้นคลินิก (ชั้นปี 4 - 6) |  คณะแพทยศาสตร์ มหาวิทยาลัยสงขลานครินทร์  ศูนย์แพทยศาสตรศึกษาชั้นคลินิก โรงพยาบาลหาดใหญ่ |  |
ศูนย์แพทยศาสตรศึกษาชั้นคลินิก > การรับบุคคลเข้าศึกษาในหลักสูตรแพทยศาสตรบัณฑิต

ศูนย์แพทยศาสตรศึกษาชั้นคลินิก โรงพยาบาลหาดใหญ่ รับสมัครบุคคลเข้าศึกษาในหลักสูตรแพทยศาสตรบัณฑิต ผ่านทางคณะแพทยศาสตร์ มหาวิทยาลัยสงขลานครินทร์ ในระบบรับตรงประจำปีตามประกาศมหาวิทยาลัยสงขลานครินทร์
ดูเพิ่ม

คณะแพทยศาสตร์ มหาวิทยาลัยสงขลานครินทร์
โรงพยาบาลในประเทศไทย
แหล่งข้อมูลอื่น

เว็บไซต์ทางการ
โรงพยาบาลหาดใหญ่ ที่เฟซบุ๊ก
| ด ค กโรงพยาบาลและสถาบันร่วมผลิตแพทย์แห่งคณะแพทยศาสตร์ มหาวิทยาลัยสงขลานครินทร์ |
| --- | --- | --- |
| โรงพยาบาล | โรงพยาบาลสงขลานครินทร์ |  |
| ศูนย์แพทยศาสตรศึกษาชั้นคลินิก | โรงพยาบาลหาดใหญ่ • โรงพยาบาลยะลา • โรงพยาบาลตรัง |  |
กอริลา โนะ คามิ คาระ คาโกะ ซาเรตะ เรโจ วะ โอริทสึ คาชิดัน เดะ คาวาอิงาเรรุ

ซีรีส์เว็บโนเวลของญี่ปุ่น
| --- | --- |
กอริลา โนะ คามิ คาระ คาโกะ ซาเรตะ เรโจ วะ โอริทสึ คาชิดัน เดะ คาวาอิงาเรรุ
ゴリラの神から加護された令嬢は王立騎士団で可愛がられる (Gorira no Kami Kara Kago Sareta Reijō wa Ōritsu Kishidan de Kawaiigareru)
แนว: จินตนิมิต สุขนาฏกรรมจินตนิยม
นวนิยายชุด
เขียนโดย: ชิโรฮิ
สำนักพิมพ์: โชเซ็ตสึกะ นิ นาโร
ตีพิมพ์ตั้งแต่: 10 สิงหาคม พ.ศ. 2563 – 23 สิงหาคม พ.ศ. 2564
มังงะ
เขียนโดย: ชิโรฮิ
วาดภาพโดย: มิคา คามิซุ
สำนักพิมพ์: คาโดกาวะโชเต็ง
ในเครือ: ฟลอส คอมิค
นิตยสาร: ComicWalker
กลุ่มเป้าหมาย: โชโจะ
ตีพิมพ์ตั้งแต่: 8 สิงหาคม พ.ศ. 2564 – ปัจจุบัน
จำนวนเล่ม: 6
อนิเมะโทรทัศน์
กำกับโดย: ฟูมิโตชิ โออิซากิ
เขียนบทโดย: ฮิโตมิ อามามิยะ
ดนตรีโดย: ยาโยอิ ทาเทอิชิ
สตูดิโอ: คาชิการาซุ
เครือข่าย: เอที-เอ็กซ์, โตเกียวเอ็มเอ็กซ์, ซัน, เคบีเอส เกียวโต, บีเอส อาซาฮี [ja]
ฉาย:  6 เมษายน พ.ศ. 2568  –  กำหนดการ
กอริลา โนะ คามิ คาระ คาโกะ ซาเรตะ เรโจ วะ โอริทสึ คาชิดัน เดะ คาวาอิงาเรรุ (ญี่ปุ่น: ゴリラの神から加護された令嬢は王立騎士団で可愛がられる, โรมาจิ: Gorira no Kami Kara Kago Sareta Reijō wa Ōritsu Kishidan de Kawaiigareru, แปลว่า "หญิงสาวที่ได้รับพรจากเทพเจ้ากอริลลาเป็นที่รักของเหล่าราชองครักษ์") เป็นซีรีส์เว็บโนเวลญี่ปุ่นที่เขียนโดยชิโรฮิ ได้รับการตีพิมพ์เป็นตอนในออนไลน์ตั้งแต่เดือนสิงหาคม พ.ศ. 2563 จนถึงเดือนสิงหาคม พ.ศ. 2564 บนเว็บไซต์โชเซ็ตสึกะ นิ นาโรและยังไม่มีการตีพิมพ์นวนิยายชุดนี้เป็นเล่มเลย การดัดแปลงเป็นมังงะที่วาดภาพประกอบโดยมิกะ คามิซุ ได้รับการตีพิมพ์เป็นตอนออนไลน์บนเว็บไซต์ ComicWalker ของคาโดกาวะ คอร์ปอเรชั่นตั้งแต่เดือนสิงหาคม พ.ศ. 2564 และมีการรวบรวมตีพิมพ์เป็นเล่ม(ทังโกบง)จำนวน 6 เล่ม ซีรีส์อนิเมะทางโทรทัศน์ที่ผลิตโดยสตูดิโอคาชิการาซุ มีกำหนดออกอากาศในเดือนเมษายน พ.ศ. 2568
สื่อ > เว็บโนเวล

กอริลา โนะ คามิ คาระ คาโกะ ซาเรตะ เรโจ วะ โอริทสึ คาชิดัน เดะ คาวาอิงาเรรุเขียนโดยชิโรฮิ ได้รับการการตีพิมพ์เป็นเว็บโนเวลบนเว็บไซต์โชเซ็ตสึกะ นิ นาโรตั้งแต่วันที่ 10 สิงหาคม พ.ศ. 2563 จนถึง 23 สิงหาคม พ.ศ. 2564 ยังไม่ได้รับการตีพิมพ์และเผยแพร่เรื่องนี้ในรูปแบบเป็นรูปเล่ม
สื่อ > มังงะ

การดัดแปลงเป็นมังงะที่วาดภาพโดยมิกะ คามิซุ ได้เริ่มลงพิมพ์เป็นตอนในเว็บไซต์ ComicWalker ของคาโดกาวะ คอร์ปอเรชั่นเมื่อวันที่ 8 สิงหาคม พ.ศ. 2564 ตอนต่างๆ ได้รับการรวบรวมตีพิมพ์เป็นเล่ม(ทังโกบง)จำนวน 6 เล่ม ณ เดือนธันวาคม พ.ศ. 2567
| # | วันที่ออกจำหน่าย | ISBN |
| --- | --- | --- |
| 1 |  5 พฤศจิกายน พ.ศ. 2564 | 978-4-04-680446-4 |
| 2 |  3 มิถุนายน พ.ศ. 2565 | 978-4-04-681550-7 |
| 3 |  16 ธันวาคม พ.ศ. 2565 | 978-4-04-681857-7 |
| 4 |  5 กันยายน พ.ศ. 2566 | 978-4-04-682738-8 |
| 5 |  17 พฤษภาคม พ.ศ. 2567 | 978-4-04-683435-5 |
| 6 |  5 ธันวาคม พ.ศ. 2567 | 978-4-04-684319-7 |
สื่อ > อนิเมะ

มีการประกาศสร้างเป็นซีรีส์อนิเมะทางโทรทัศน์เนื่องในวันกอริลลาโลกในวันที่ 24 กันยายน พ.ศ. 2567 ซีรีส์นี้ผลิตโดยสตูดิโอคาชิการาซุ และกำกับโดยฟุมิโตชิ โออิซากิ เขียนบทโดยฮิโตมิ อามามิยะ ออกแบบตัวละครโดยซาคาเอะ ชิบูยะ และเพลงประกอบที่แต่งโดยยาโยอิ ทาเทอิชิ มีกำหนดออกอากาศในวันที่ 6 เมษายน พ.ศ. 2568 บนช่อง เอที-เอ็กซ์และช่องในเครือข่ายอื่น ๆ
แหล่งข้อมูลอื่น

เว็บโนเวล ที่โชเซ็ตสึกะ นิ นาโร (ในภาษาญี่ปุ่น)
เว็บไซต์อย่างเป็นทางการของมังงะ (ในภาษาญี่ปุ่น)
เว็บไซต์อย่างเป็นทางการของอนิเมะ (ในภาษาญี่ปุ่น)
กอริลา โนะ คามิ คาระ คาโกะ ซาเรตะ เรโจ วะ โอริทสึ คาชิดัน เดะ คาวาอิงาเรรุ (มังงะ) ที่เครือข่ายข่าวอนิเมะ